

Ysgol Tyle’r Ynn

Gweithdrefn Iechyd, Diogelwch a Lles

**Cyflwyniad**

Dyma Weithdrefn Iechyd, Diogelwch a Lles Ysgol Tyle’r Ynn, dylir darllen y weithdrefn yma mewn cysylltiad ȃ pholisi Corfforedig Iechyd a Diogelwch Galwedigaethol Cyngor Bwrdeisdref Sirol Castell nedd Port Talbot.

Mae iechyd, diogelwch a lles yr holl bobl sy’n gweithio neu’n dysgu yn ein hysgol ni

yn hanfodol bwysig. Ein nod yw darparu amgylchedd gwaith diogel, a phleserus i

bawb. Mae’r Corff Llywodraethu, ynghyd a’r AALl, yn gyfrifol am amddiffyn iechyd a

diogelwch yr holl blant ac aelodau o’r staff.

**Cwricwlwm yr ysgol**

Rydym yn addysgu’r plant ynghylch iechyd a diogelwch er mwyn rhoi’r sgiliau a’r

wybodaeth a’r ddealltwriaeth iddynt a fydd yn eu galluogi i fyw bywydau cadarnhaol,

llwyddiannus ac iach. Mae athrawon yn cymryd pob cyfle i addysgu’r plant yn hyn o

beth fel rhan o gwricwlwm arferol yr ysgol. Er enghraifft, yng nghwricwlwm y Cyfnod

Sylfaen ceir uned o’r enw ‘Pobl sy’n ein Helpu’, sy’n ymwneud a gwaith yr heddlu a’r

gwasanaethau tan. Yn y pwnc hwn, rydym yn dysgu’r plant am berygl tan a sut i

osgoi damweiniau. Yn yr un modd, drwy’r cwricwlwm gwyddoniaeth, rydym yn

addysgu’r plant am ddeunyddiau peryglus, a sut i drin cyfarpar yn ddiogel.

Rydym yn addysgu’r plant i barchu eu cyrff, a sut i ofalu amdanynt eu hunain. Rydym

yn trafod y materion hyn gyda’r plant mewn gwersi ABCh, ac rydym yn atgyfnerthu’r

pwyntiau hyn mewn Gwyddoniaeth, lle mae’r plant yn dysgu am fwyta’n iach a

hylendid. Rydym hefyd yn dangos iddynt sut i symud a chwarae’n ddiogel mewn

gwersi Addysg Gorfforol.

Mae materion Iechyd a Diogelwch hefyd yn codi wrth i ni addysgu gofalu am yr

amgylchedd, ac ymwybyddiaeth o beryglon sbwriel. Mae plant CA2 yn cael addysg

cyffuriau a rhyw a pherthnasoedd.

Credwn y gall pawb, ac y dylai pawb, yn ein hysgol hyrwyddo diogelwch pawb, felly

rydym yn hyfforddi’r plant i weld peryglon yn yr ystafell ddosbarth neu o gwmpas yr

ysgol, a rhoi gwybod i’w hathrawon.

Mae ein hysgol yn hybu lles a thwf ysbrydol y plant drwy’r cwricwlwm Addysg

Grefyddol, drwy ddigwyddiadau arbennig, a thrwy’r weithred ddyddiol o addoli ar y

cyd.

Mae pob dosbarth yn cael cyfle i drafod problemau neu faterion sy’n achos pryder

gyda’u hathrawon. Mae athrawon yn defnyddio amser cylch i helpu’r plant i drafod

a goresgyn unrhyw ofnau a phryderon sydd ganddynt. Rydym yn ymdrin a’r

materion hyn yn sensitif.

**Prydau ysgol**

Mae ein hysgol yn rhoi cyfle i blant gael pryd amser cinio. Os yw rhieni’n derbyn

Cymhorthdal Incwm, Lwfans Chwilio am Waith neu Gredyd Treth Plant (gydag incwm

sy’n is na therfyn penodol), gallant hawlio prydau ysgol am ddim i’w plant. Ceisiwn

wneud yr hyn a allwn i sicrhau bod y prydau a ddarperir yn faethlon, yn unol a

gofynion Deddf Safonau a Fframwaith Ysgolion 1998. Mae gan blant y Cyfnod Sylfaen yr hawl i laeth am ddim bob dydd.

Os bydd plant yn dewis dod a’u pecyn cinio, rydym yn darparu lle addas iddynt i’w

fwyta, ac rydym yn eu goruchwylio yn ystod yr amser hwn.

Mae ein hysgol yn hybu ffordd iach o fyw. Dosberthir ffrwythau yn

nosbarthiadau’r Cyfnod Sylfaen a gwerthir ffrwythau yn y siop ffrwythau i blant CA2.

Mae disgyblion y Cyfnod Sylfawn yn rhan o “Gynllun Gwên” Llywodraeth Cymru ac yn brwshio’u dannedd yn ddyddiol yn yr ysgol.

**Gwisg ysgol**

Ein polisi yw bod pob plentyn sy’n dod i’r ysgol yn gwisgo ein gwisg ysgol, neu pan

fyddanr yn cymryd rhan mewn digwyddiad a drefnir gan yr ysgol, hyn yn oed os ydyw y

tu allan i oriau arferol yr ysgol.

Rydym yn cymryd ymagwedd sensitif at reoliadau gwisg ysgol lle maent yn mynd yn

groes i gredoau crefyddol neu ddiwylliannol plentyn. Rydym wedi llunio rheoliadau

ynghylch cydnabod amrywiaeth diwylliannol yn hyn o beth, ac mae’r rhain yn datgan

nad ydym yn gwahaniaethu ar sail hil, cred na rhyw.

Gofynnwn i rieni ddarparu’r wisg ysgol a’r offer ysgol briodol ar gyfer eu plant. Gofynnwn i rieni beidio ag anfon eu plant i’r ysgol a steil gwallt eithafol, neu’r math o olwg a fydd yn

tynnu sylw. Gofynnwn i rieni drafod golwg eu plant gyda ni os yw’n fater crefyddol

nad ydym yn ymwybodol ohono.

Ar sail iechyd a diogelwch, nid ydym yn caniatau i blant wisgo tlysau i’r ysgol. Yr

eithriad yw stydiau clustlysau mewn clustiau sydd wedi’u tyllu. Gofynnwn i blant naill

ai dynnu’r rhain yn ystod gwersi Addysg Gorfforol neu chwaraeon, neu eu

gorchuddio a phlaster.

Am fanylion pellach ynglŷn a gwisg ysgol, cyfeiriwch at ein ‘Polisi Gwisg Ysgol’, sydd

ar gael o’r ysgol neu i’w weld ar ein gwefan ysgol.

**Amddiffyn Plant**

Y person a enwir sy’n gyfrifol am amddiffyn plant yn ein hysgol ni yw **Mr C Humphreys** , neu **Mrs Lianne Vaughan** sy’n cydgysylltu allywodraethwr sydd a chyfrifoldeb dros faterion sy’n ymwneud ag Amddiffyn Plant,sef **Mrs Margaret Davies**. Byddwn yn dilyn y gweithdrefnau ar gyfer amddiffyn plant aluniwyd gan yr AALl a’r Corff Llywodraethu.

Os yw athrawon yn amau bod plentyn yn eu dosbarth yn dioddef camdriniaeth, na

ddylent geisio ymchwilio i’r mater, ond yn hytrach hysbysu’r person a enwir uchod

ynghylch eu pryderon.

Wrth ymchwilio i ddigwyddiadau neu amheuon, mae’r sawl sy’n gyfrifol am

amddiffyn plant yn yr ysgol yn gweithio’n agos gyda’r gwasanaethau cymdeithasol,

a’r Pwyllgor Amddiffyn Plant Lleol. Rydym yn ymdrin ag achosion o’r fath yn ofalus,

ac rydym yn pwysleisio budd y plentyn uwchlaw popeth.

Gofynnwn i’r holl oedolion sy’n gweithio yn ein hysgol ddilysu eu cais am swydd gan

yr heddlu, er mwyn cadarnhau nad oes tystiolaeth o droseddau’n ymwneud a phlant

neu gam-drin.

Mae’r holl oedolion yn ein hysgol yn gyfrifol am gadw ein plant yn ddiogel. Gallwn o

dro i dro adrodd am bryderon, sydd, o’u harchwilio, yn ddi-sail. Serch hynny, gwell

diogel nag edifar, a gobeithio y bydd rhieni, er efallai wedi’u tristau, yn derbyn bod yr

ysgol wedi gweithredu er lles y plentyn.

**Diogelwch yr ysgol**

Er ei bod yn anodd diogelu safle’r ysgol yn llwyr, byddwn yn gwneud yr hyn a allwn i

sicrhau bod yr ysgol yn ddiogel ar gyfer pawb sy’n gweithio neu’n dysgu yma. Rydym

yn adolygu’r camau diogelwch yn rheolaidd, ac yn defnyddio cyngor arbenigwyr (e.e.

swyddogion yr heddlu, swyddogion y gwasanaeth tan, penseiri ac ymgynghorwyr

eraill).

Os yw oedolyn sy’n gweithio yn yr ysgol yn amau bod rhywun yn tresmasu ar safle’r

ysgol, dylid hysbysu’r pennaeth ar unwaith. Bydd y pennaeth yn rhybuddio’r

tresmaswr i adael safle’r ysgol ar unwaith. Os bydd y pennaeth yn pryderu y gallai’r

tresmaswr achosi niwed i rywun ar safle’r ysgol, bydd yn cysylltu a’r heddlu.

Mae’r holl ymwelwyr I’r ysgol yn llofnodi’r llyfr sydd yn y swyddfa ac yn gwisgo bathodyn ymwelwyr er mwyn hysbysu’r staff a’r disgyblion fod y person yma ar y safle yn swyddogol.

**Diogelwch y plant**

Cyfrifoldeb yr holl athrawon yw sicrhau bod holl weithgareddau’r cwricwlwm yn

ddiogel. Yn yr un modd, bydd arweinwyr pwnc bob amser yn ymwybodol o beryglon

cyfarpar neu weithgareddau sy’n ymwneud a’u meysydd cyfrifoldeb hwy. Os bydd

unrhyw athro/athrawes neu arweinydd pwnc yn pryderu am ddiogelwch disgyblion,

dylent grybwyll hynny wrth y pennaeth cyn i’r gweithgaredd arbennig hwnnw

ddigwydd eto.

Nid ydym yn mynd a phlant oddi ar safle’r ysgol heb ganiatad rhieni ymlaen llaw.

Os bydd damwain yn digwydd a phlentyn yn cael ei anafu, bydd yr athro/athrawes yn

gwneud popeth o fewn eu gallu i helpu’r plentyn hwnnw. Rydym yn cadw bocsys

cymorth cyntaf yn yr ystafell athrawon. Mae 3 aelod o’r staff yn yr ysgol wedi’u hyfforddi mewn Cymorth Cyntaf.

Petai damwain yn digwydd a phlentyn yn cael ei anafu, bydd un o’r aelodau o’r staff

hyfforddedig yn cynorthwyo. Os bydd angen, bydd y staff yn ffonio am gymorth

brys.Rydym yn cofnodi pob digwyddiad lle cafwyd anafiadau yn llyfr log yr ysgol, ac ym

mhob achos byddwn yn hysbysu’r rhieni. Os bydd plentyn yn cael cnoc ar ei

ben/phen neu ei anafu’n ddifrifol, rydym yn cysylltu a’r rhieni drwy’r rhif ffon

argyfwng sydd gennym ar ffeil. Mae’r rhifau hyn yn cael eu diweddaru bob

blwyddyn, ond mae’n hanfodol i rieni ddweud wrthym os yw’r manylion cysylltu’n

newid. Gweler polisi Cymorth Cyntaf yr ysgol am fwy o fanylion.

Mewn achosion prin, bydd rhaid i athrawon rwystro disgybl yn gorfforol, i’w atal

rhag anafu eraill, ei anafu ei hun, niweidio eiddo, neu os yw’n ymddwyn yn

aflonyddgar. Mewn achosion o’r fath, byddwn yn defnyddio’r grym gofynnol yn

unig, a’r unig weithred fydd rhwystro’r disgybl. Os bydd angen rhwystro, bydd

adroddiad ysgrifenedig yn dilyn. Gweler polisi Ymyrraeth ac Atal Corfforol yr ysgol am fwy o fanylion.

**Tân a gweithdrefnau argyfwng eraill**

Mae’r gweithdrefnau ar gyfer tan a gwacau mewn argyfwng wedi’u harddangos yn

amlwg ym mhob ystafell. Cynhelir dril tan bob tymor. Trefnir bod yr holl gyfarpar

atal tan yn cael eu monitro’n rheolaidd. Mae hyn yn cynnwys archwiliad gweledol

o’r diffoddiaduron tan, a phrofi’r system larwm tan. Mae dau aelod staff addysgu a’r gofalwr wedi derbyn hyfforddiant fel Monitor Tȃn.

**Ymweliadau addysgol**

Mae’r ysgol yn cymryd ei chyfrifoldeb am sicrhau diogelwch y plant o ddifrif pan

fyddant ar wibdeithiau’r ysgol, ac yn cynnal yr holl asesiadau risg perthnasol cyn mynd. Mae’r ysgol hefyd yn sicrhau fod y ratios cywir o staff yn mynd ar yr ymweliad er mwyn arolgu’r disgyblion.

**Gwregysau diogelwch**

Nid ydym yn defnyddio bysiau a bysiau mini os nad oes gwregysau diogelwch wedi’u

darparu. Rydym yn mynnu bod y plant yn defnyddio gwregysau diogelwch tra bod y

bws yn symud.

**Meddyginiaeth**

Bydd gan y rhan fwyaf o ddisgyblion ryw bryd gyflwr sy’n gofyn am feddyginiaeth. I

lawer, rhywbeth tymor byr fydd hwn - efallai rhywbeth sy’n gofyn am absenoldeb

byr iawn o’r ysgol. Serch hynny, er bod y plentyn efallai’n ddigon iach i ddychwelyd

i’r ysgol, efallai bod angen cymryd y feddyginiaeth yn ystod y diwrnod ysgol am

gyfnod byr. Mewn achosion o’r fath, disgwylir i rieni ymweld, efallai yn ystod yr awr

ginio, i weinyddu’r meddyginiaethau eu hunain (ar ol galw’n gyntaf yn y swyddfa).

Ar y llaw arall, os nad yw hyn yn bosib, rydym yn gwneud popeth o fewn ein gallu i’w galluogi i fod yn yr ysgol. Rhaid i rieni roi manylion cyflwr y plentyn a’r feddyginiaeth i ni, a dod a’r feddyginiaeth i’r ysgol mewn cynhwysydd diogel a label arno. Bydd cofnodion o’r holl feddyginiaeth a dderbynnir ac a weinyddir gan yr ysgol. Gweler polisi Gweinyddu Meddiginiaeth yr ysgol am fwy o fanylion.

**Diogelwch y rhyngrwyd**

Rydym yn defnyddio’r rhyngrwyd yn rheolaidd yn yr ysgol ac er mwyn lleihau’r perygl o blant yn dod ar draws deunydd anaddas, rydym yn goruchwylio’n barhaus, ac rydym yn defnyddio gwasanaeth sydd wedi’i hidlo’n unig, dolenni cyswllt a ddetholwyd, a pheiriannau

chwilio sy’n cynorthwyo plant. Rydym hefyd yn ceisio caniatad rhieni cyn defnyddio

ffotograffau o’r plant wrth eu gwaith ar wefan yr ysgol, neu mewn cylchlythyron a

chyhoeddiadau eraill.

**Lladrad neu weithredoedd troseddol eraill**

Bydd yr athrawon neu’r pennaeth yn ymchwilio i unrhyw ladradau sy’n ymwneud a’r

plant. Os ceir lladradau difrifol o safle’r ysgol, bydd y pennaeth yn hysbysu’r heddlu

ac yn cofnodi’r digwyddiad mewn llyfr digwyddiadau.

Os bydd unrhyw ddigwyddiad lle ceir trais corfforol yn erbyn aelod o’r staff, byddwn

yn hysbysu’r Bwrdd Gweithredol Iechyd a Diogelwch am hyn, ac yn cefnogi’r aelod o

staff dan sylw os bydd ef/hi’n dymuno hysbysu’r heddlu am y digwyddiad.

**Iechyd a lles y staff**

Mae’r angen i ddiogelu iechyd a lles ein holl staff yn bwysig iawn. Rydym hefyd yn

rhoi sylw i asesu ac atal straen yn y gweithle, gan gydymffurfio a deddfwriaeth

iechyd a diogelwch. Os bydd aelod o’r staff yn dioddef o straen yn y gwaith, dylai

hysbysu’r pennaeth ar unwaith.

Ni fydd yr ysgol yn goddef trais, ymddygiad bygythiol na sarhad uniongyrchol yn

erbyn staff yr ysgol. Os bydd digwyddiadau o’r fath, bydd yr ysgol yn ei ystyried yn

ddifrifol, ac yn gweithredu’n unol a phrotocol yr AALl ynghylch yr ysgol a’r heddlu.

**Monitro ac adolygu**

Mae gan y Corff Llywodraethu llywodraethwr a enwir sy’n gyfrifol am faterion iechyd

a diogelwch, sef Mrs Sylvia John. Cyfrifoldeb y llywodraethwr hyn yw hysbysu’r

Corff Llywodraethu am y rheoliadau newydd ynghylch iechyd a diogelwch, a sicrhau

bod yr ysgol yn adolygu ei gweithdrefnau ynghylch materion iechyd a diogelwch yn

rheolaidd. Rhaid i’r llywodraethwr hwn hefyd gydgysylltu a’r AALl ac asiantaethau

eraill i sicrhau bod gweithdrefnau’r ysgol yn cydymffurfio a’r rheiny o eiddo’r AALl.

Mae’r Corff Llywodraethu, mewn ymgynghoriad ag ymgynghorwyr proffesiynol, yn

cwblhau asesiadau risg yn rheolaidd, gyda’r amcan o gadw amgylchedd yr ysgol yn

ddiogel.

Mae’r pennaeth yn gweithredu polisi iechyd a diogelwch a lles yr ysgol bob dydd, ac

yn sicrhau bod yr holl staff yn ymwybodol o fanylion y polisi fel y mae’n berthnasol

iddynt hwy. Fe hysbysir y Corff Llywodraethol o faterion Iechyd a Diogelwch yn reolaidd.

Mawrth 2017.